Johan Thoresen

Johan Thoresen (født 28. januar 1857 i Kirkebygda, død 23. juli 1918 på Lillestrøm) var en sagbruksarbeider og politiker for Høyre. Han var stortingsmann for Akershus amt fra 1892 til 1906, som Høyres første arbeiderrepresentant.

Han ble født på husmannsplassen Dal under Holt i Kirkebygda i Enebakk. Foreldrene var Thorer Jensen og Anne Johannesdatter. Da faren døde, tok Johan, som da var 12 år gammel, og hans eldre bror Christian August arbeid på Lillestrøm dampsag og høvleri (Haneborgsaga), som ble satt i drift det året. Johan Thoresen utmerket seg som en dyktig og pliktoppfyllende arbeidskar. Han ble sagmester som 16-åring og arbeidsformann på bruket i 1899.

Referanser 

Stortingsrepresentanter fra Høyre
Stortingsrepresentanter for Akershus
Stortingsrepresentanter 1892–1894
Stortingsrepresentanter 1895–1897
Stortingsrepresentanter 1898–1900
Stortingsrepresentanter 1901–1903
Stortingsrepresentanter 1904–1906
Lokalpolitikere i Skedsmo
Personer fra Enebakk kommune